תמר ורטה-זהבי

**תמר וֶרֶטֶה זהבי** (נולדה ב-23 ביולי 1959) היא מרצה לחינוך ופעילה חברתית ישראלית, זוכת פרס עיטור אנדרסן.

## ביוגרפיה
ורטה זהבי היא בתם של חוקרת הספרות והמתרגמת עדה צמח וההיסטוריון מאיר ורטה. אחיה הם הבמאי דני ורטה והמשורר והעורך יורם ורטה. היא נולדה בירושלים.

חייתה בפריז במשך שבע שנים, וכתבה שם עבודת דוקטורט על התפתחות דימויים פוליטיים אצל ילדים.

מרצה לחינוך לגיל הרך במכללת דוד ילין, מנחה קבוצות דיאלוג בין יהודים לערבים ופעילה חברתית.

בכתיבתה לילדים ולנוער ניכרת מחויבותה החברתית, וספרייה עוסקים בנושאים חברתיים ופוליטיים. אחדים מספריה מבקשים לקרב בין יהודים לערבים: שני ספרים מצולמים דו-לשוניים על חיי היום-יום של ילדים ערבים, ושלושה ספרים לילדים בוגרים יותר ("שרוטה", "סלטה לאחור" ו"לפחד יש ריח") עוסקים בסכסוך הערבי-יהודי. ורטה זהבי כתבה גם ביוגרפיות לנוער על דמויות מופת שלחמו למען צדק חברתי כמו מרטין לותר קינג ומהטמה גנדי. ספרה "לפחד יש ריח" עוסק בהתנתקות, ואילו הספר "מולו וצגאי" מביא את סיפוריהם של ילדים פליטים מסודאן ואריתריאה החיים בישראל.

זכתה בתחרות הסיפור הקצר של "הארץ" לשנת 2006, בעיטור אנדרסן לשנת 2016 על ספרה "מנדלה" ובפרס דבורה עומר לשנת 2018 על ספרה "השיר של רוזי".

ורטה-זהבי מתגוררת בירושלים, נשואה לאומן ראובן זהבי ואם לשלושה.

## אילן יוחסין

## כתביה
* נפגשים אחרת: יהודים וערבים. ירושלים: המכללה לחנוך ע"ש דוד ילין, 1996
* (עם יונס עבד אלסלאם), רים, הילדה מעין-חוד, צילומים: שימי נכטיילר, דניאל ורטה. תל אביב: הקבוץ המאוחד, 1999. ספר דו-לשוני; בערבית: الطفلة ريم من عين حوض
* (עם יונס עבד אלסלאם), החלום של יוסף, צילומים: מיקי קרצמן, תל אביב: עם עובד, 2003. ספר דו-לשוני. בערבית: عندما يحلم يوسف
*שרוטה, תל אביב: עם עובד, 2007
*סלטה לאחור, תל אביב: עם עובד, 2008
*מרטין - סיפור חייו של מרטין לותר קינג, איורים: דייוויד הול. תל אביב: עם עובד, 2010
* גנדי: סיפור חייו של מהטמה (מוהנדס) גנדי, איורים: דייוויד הול. תל אביב: עם עובד, 2011
* בר שלום, יהודה, ועמירם שראל, עושים לשם שינוי: על יזמים חברתיים בישראל, ירושלים: כרמל, 2011
*לפחד יש ריח, תל אביב: עם עובד, 2012
*ואנגרי: סיפור חייה של ואנגרי מאטאיי, האישה שנטעה ארבעים מיליון עצים. איורים: יסמין דייוויס. תל אביב: עם עובד, 2013
*מנדלה: סיפור חייו של נלסון מנדלה, איורים: נוני סגול, תל אביב: עם עובד, 2014
* (עם רונית רוזנטל), מולו וצגאי, איורים: סילביה כביב, אור יהודה: כנרת, זמורה-ביתן, דביר, 2014
*זה אני הדוד תום, איורים: נורית צרפתי, הקיבוץ המאוחד, 2017
*האישה ששינתה את אמריקה: סיפור חייה של הרייט ביצ'ר סטואו, איורים: סילביה כביב, הקיבוץ המאוחד, 2017
* השיר של רוזי, הוצאת ידיעות אחרונות, טל־מאי, 2017
*המרד של מון, הוצאת הקיבוץ המאוחד, 2018 . בשיתוף עם רונית חכם; איורים: סילביה כביב
*סוגיהארה: הסמוראי שסירב לציית, הקיבוץ המאוחד, 2019
*פנתר שחור: סיפורו של ראובן אברג'ל, הקיבוץ המאוחד, 2020
*דיאבולו מנטה, משכל - ידיעות אחרונות, ספרי חמד, טל מאי, 2021
*(עם סלינה משיח), אני ילדה פוליטית: ספרות ילדים ואוריינות פוליטית בגיל הרך, רסלינג, 2021
*מאבקי צדק מ־א' עד ת, עם עובד, 2025
 
## לקריאה נוספת
* עינה ארדל, **להפוך חיים של עלבון לחיים של גאווה ושמחה**, בתוך: הפנקס: כתב עת מקוון לספרות ותרבות ילדים, 13 באוגוסט 2010
* שרה זמיר ולאה ברץ, **עברית וערבית יחד בז'אנר חדשני: בספרות ילדים היהודי מוצג כ"אחר"**, בתוך: כיוונים חדשים, גיליון 23 (דצמבר 2010), עמ' 298–304
* אורית לנגר, **קולו של "האחר" הערבי : דמות הערבי ויחסי יהודים-ערבים בשני ספרים לנוער מאת תמר ורטה-זהבי**. בתוך: ספרות ילדים ונוער, חוב' 132 (אוגוסט 2011), עמ' 43–53
* 

## קישורים חיצוניים

* 
* 
* תמר ורטה באתר דףדף
* 
* טלי כוכבי, על הסיפור המופלא של מולו וצגאי, באתר "הפנקס", 11 ביולי 2014
* 
* 
* 
* פינתרבות, עיתון אהל און ליין, 31 בדצמבר 2020
* 

## הערות שוליים

קטגוריה:זוכות עיטור אנדרסן
קטגוריה:זוכי עיטור אנדרסן
קטגוריה:זוכי תחרות הסיפור הקצר של "הארץ"
קטגוריה:זוכות תחרות הסיפור הקצר של "הארץ"
קטגוריה:סגל המכללה האקדמית לחינוך ע"ש דוד ילין
קטגוריה:סופרות ישראליות
קטגוריה:סופרים ישראלים
קטגוריה:זוכות פרס דבורה עומר
קטגוריה:זוכי פרס דבורה עומר
תמר
קטגוריה:משפחת צמח
קטגוריה:בוגרות גימנסיה רחביה
קטגוריה:בוגרי גימנסיה רחביה
קטגוריה:בעלות תואר דוקטור מאוניברסיטת פריז
קטגוריה:בעלי תואר דוקטור מאוניברסיטת פריז
קטגוריה:ישראליות שנולדו ב-1959
קטגוריה:ישראלים שנולדו ב-1959